Vedtægter for Dansk-Japansk Selskab§ 1.
Selskabets navn er Dansk-Japansk Selskab. Dets hjemsted er København.
Selskabets formål er at medvirke til kulturel udveksling mellem Danmark og Japan, navnlig gennem udbredelse
af kendskab til Japan i Danmark.
§ 2.
Medlemmer af selskabet er privatpersoner, institutioner, organisationer, virksomheder etc.
Indmeldelse såvel som udmeldelse sker skriftligt til bestyrelsen.
Medlemskabet kan ophæves ved bestyrelsens beslutning, for eksempel ved manglende indbetaling af
kontingent tre måneder efter påkrav eller på grund af aktiviteter, som er uforenelige med selskabets formål ellerskadelige for selskabets omdømme.
§ 3.
Det årlige kontingent fastsættes på den ordinære generalforsamling og er gældende for det efterfølgende
kalenderår. Kontingentet forfalder 28. februar. Selskabets regnskabsår er kalenderåret. Skæringsdatoen for nye
medlemmer er 1. november, idet indmeldelse herefter tillige gælder for næste kalenderår.
§ 4.
Selskabet ledes af en bestyrelse på højst femten medlemmer, der vælges af den ordinære generalforsamling forto år ad gangen, således at halvdelen afgår hvert år. Afgående bestyrelsesmedlemmer kan modtage genvalg.
Bestyrelsen vælger selv sin formand, en eller to viceformænd, kasserer og sekretær og sætter selv sin
forretningsorden. I tilfælde af afgang i årets løb kan bestyrelsen supplere sig indtil den førstkommende
generalforsamling. Nyindtrådte bestyrelsesmedlemmer skal bekræftes på førstkommende generalforsamling.
Bestyrelsen er bemyndiget til at udnævne æresmedlemmer, der er fritaget for kontingentbetaling.
§ 5.
Selskabet tegnes udadtil ved underskrift af formanden og mindst et yderligere bestyrelsesmedlem i selskabet.
Ved optagelse af lån tegnes selskabet af den samlede bestyrelse.
Kassereren står for varetagelse af selskabets formue, herunder indkassering af kontingent samt betaling af
regninger. Kassereren kan råde over selskabets konti, herunder betalingskort og netbank til selskabets konti,samt indgå aftale herom.
Der påhviler ikke selskabets medlemmer nogen personlig hæftelse for de forpligtelser, der påhviler selskabet.
§ 6.
Generalforsamlingen har den højeste myndighed i alle selskabets anliggender.
Generalforsamlingen indkaldes ved meddelelse til hvert enkelt medlem, eventuelt ved supplerende
bekendtgørelse på foreningens hjemmeside samt på sociale medier. Indkaldelsen skal indeholde dagsordenen.
Generalforsamlinger indkaldes med mindst tre ugers varsel.
Generalforsamlingen ledes af en af generalforsamlingen valgt dirigent.
Forslag fra medlemmerne, der ønskes behandlet på en generalforsamling, må være bestyrelsen i hænde senest
ti dage før generalforsamlingens afholdelse.
Alle medlemmer, som har betalt kontingent, har stemmeret på generalforsamlingen. Hvert medlem har enstemme.
Generalforsamlingens afgørelser træffes ved simpel stemmeflerhed, jfr. dog § 9.
§ 7.
Ordinær generalforsamling afholdes hvert år i hovedstadsområdet inden udgangen af marts måned.

På den ordinære generalforsamling skal bestyrelsen aflægge beretning om selskabets virksomhed og forelæggeregnskabet for det forløbne regnskabsår samt budget for næste regnskabsår til godkendelse. Desuden skal der
foretages valg til bestyrelsen og valg af to revisorer og en revisorsuppleant. Skriftlig afstemning skal finde sted,hvis det forlanges af mindst et medlem.

§ 8.
Ekstraordinær generalforsamling afholdes, når bestyrelsen finder det fornødent, eller når mindst femten
medlemmer indgiver skriftlig begæring til bestyrelsen herom med angivelse af dagsorden. I sidste tilfælde skal
bestyrelsen indkalde en ekstraordinær generalforsamling senest en uge efter modtagelse af gyldig begæring,
hvorefter den ekstraordinære generalforsamling skal finde sted senest tre uger efter indkaldelse. Ekstraordinær
generalforsamling forløber herudover iht. §6.
§ 9.
Vedtægtsændringer og selskabets opløsning vedtages med to tredjedele af de afgivne stemmer ved ordinæreller ekstraordinær generalforsamling. Ved selskabets eventuelle opløsning overgår selskabets formue til
kulturelle formål efter bestyrelsens beslutning.
Vedtaget på selskabets konstituerende møde d. 14. februar 1958, § 3 ændret på selskabets ordinære
generalforsamling d. 20. marts 1974, d. 28. marts 1980, d. 30. marts 1982. Reviderede vedtægter vedtaget påordinær generalforsamling d. 4. marts 2017.